اسلام آباد (اے پی پی) اسپیکر قومی اسمبلی اسد قیصر پارینے کہ اقلیتی برادری تا حق آتا رکھ ساڑی حکومت نا اولیت آتیٹی اوار ءِ، اسلام غٹ مذہب آتا منوک آتے بریبری نا حق فراوان کیک، اسلام غٹ مذہب آتے پورو مذہبی آجوئی اٹ زند ءِ تیر کننگ نا موکل ایتک، پاکستان نا آئین ہم اقلیتی برادری تا حق انا ضمانت ایتک، غٹ اقلیت آتے تینا مذہب و عقیدہ غاتا رداٹ زند ءِ تیر کننگ نا پورو آجوئی ایتک۔ ساڑی حکومت اقلیت آتا حق انا رکھ آ باور کیک۔ قومی اسمبلی سیکرٹریٹ نا رداٹ داخیال آتا درشانی ءِ او سے شنبے نادے آ اقلیت آتا قومی دے انا وخت آ تینا کلہو اٹی کرے۔ اسپیکر قومی اسمبلی پارے کہ اقلیتی برادری تا حق انا رکھ ساڑی حکومت نا اولیت آتیٹی اوار ءِ۔ اسلام غٹ مذہب آتا منوک آتے بریبری نا حق فراوان کیک۔ اسلام غٹ مذہب آتے پورو مذہبی آجوئی اٹ زند ءِ تیر کننگ نا موکل ایتک۔
